钦定古今图书集成/明伦汇编/氏族典/第178卷 > 田景猷
## 钦定古今图书集成/明伦汇编/氏族典/第178卷 > 田景猷

按《贵州通志》：“景猷，思南人。天启壬戌进士。值安贼，上
疏自请招抚水西，授以枢部主政。深入贼巢，为贼所
执几二载。巡抚王三善兵至，大方脱身出谒，备陈贼
中情形。后师败遇害。”

知灵宝、光山二县。崇祯二年，入为御史，疏劾大学士
刘鸿训纳田仰金，嘱吏部尚书王永光，用为四川巡
抚，进秩一等。御史袁弘勋者，永光心腹也，被劾罢职，
永光力援之。时震言弘勋不可用。时震既屡忤永光，
遂以年例出为江西右参议，调山西左参议，就迁至”
右参政，罢归。十六年冬，流贼陷富平，授以伪职，不屈
死。福王时，赠恤如制。同邑朱崇德，居乡有厚德，富平
陷于贼，崇德自缢死。福王立于南京，赠右副都御史。